Belle and the Devotions

Belle and the Devotions var en britisk popgruppe som var aktiv fra 1983 til 1984. Opprinnelig var dette gruppenavnet til vokalisten Kit Rolfe, som ga ut de to singlene Got to Let You Know og Where Did Love Go Wrong? under dette navnet i 1983.Discogs.com, Belle and the Devotions. Besøkt 18. august 2014.

I 1984 ble de to vokalistene Laura James og Linda Sofeld medlemmer av gruppen for å delta i den britiske nasjonale utvelgelsen til Eurovision Song Contest, A Song for Europe. Med poplåten «Love Games» representerte de Storbritannia i den internasjonale finalen samme år, hvor de endte på syvendeplass med 63 poeng.Eurovision.tv, Eurovision Song Contest 1984. Besøkt 18. august 2014.  Låten, som var skrevet av Paul Curtis og Graham Sacher, lå fem uker på den britiske singellisten, med en høyeste plassering som nummer 11.British Chart Singles, Love Games – Belle And The Devotions . Besøkt 18. august 2014. 

I juli 1984 ga gruppa ut sin siste singel, All the Way Up, før de splittet opp.

Kit Rolfe var bakgrunnsvokalist for gruppa Sweet Dreams i Eurovision Song Contest i 1983 og for Samantha Janus i 1991. I 1987 ga hun ut singelen One More Hurt,Discogs.com, Kit Rolfe. Besøkt 18. august 2014. og senere spilte hun inn singelen Fly Eddie Fly med Eddie «The Eagle» Edwards.

Referanser

 Eksterne lenker 






Kategori:Britiske popgrupper
Kategori:Eurovision Song Contest-deltakere for Storbritannia
Kategori:Band etablert i 1983
Kategori:Opphør i 1984
Kategori:Deltakere i Eurovision Song Contest 1984